Александър Пушкин
Писмо до Лида

Превод от руски: Николай Кънчев, —

chitanka.info

Писмо до Лида[0]

Щом мракът благо се погрижи

да сложи покрив върху нас

и времето стрели задвижи

към оня полунощен час,

когато в цялата природа

не спи едничка любовта —

отново аз ще полетя

извън затвора си, под свода.

Минутите и те летят,

към свойта загуба нехайни,

но аргусите ще заспят,

повярвали в брави издайни,

и аз пред твоите врати…

По стъпките ми бързи ти,

по сладострастното мълчание

по тръпнещите ми ръце

и по горещото желание

на ласкавото ми лице

познай любовника — извират

възторзите и радостта!…

О, Лида, ако ли умират

от туй блаженство в любовта!

[0] Приживе на Пушкин не е печатано. ↑

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.